**Fundargerð**

Stýrihópur um heildstæða þjónustu í Breiðholti

Ár 2015, miðvikudaginn 2. september kl. 15:30, var haldinn 16. fundur stýrihóps um heildstæða þjónustu í Breiðholti.  Fundurinn var haldinn í Maríubúð í ráðhúsinu í Reykjavík.

Viðstödd voru: Dagur B. Eggertsson borgarstjóri og formaður stýrihópsins, Stefán Eiríksson sviðsstjóri velferðarsviðs, Ómar Einarsson sviðsstjóri íþrótta- og tómstundasviðs, Ragnar Þorsteinsson sviðsstjóri Skóla- og frístundasviðs, Svanhildur Konráðsdóttir sviðsstjóri menningar- og ferðamálasviðs, Ólöf Örvarsdóttir sviðsstjóri Umhverfis- og skipulagssviðs, Sigurður Björn Blöndal formaður borgarráðs, Nichole Leigh Mosty formaður hverfisráðs Breiðholts, Óskar Dýrmundur Ólafsson hverfisstjóri, Pétur Krogh Ólafsson aðstoðarmaður borgarstjóra og Arnar Snæberg Jónsson verkefnastjóri sem ritaði fundargerð.

Borgarstjóri bauð fundargesti velkomna og skýrði frá dagskrá fundarins.

1. **Staða úttektar á Breiðholtsverkefni**

Kristinn Tryggvi Gunnarsson og Aðalheiður Sigursveinsdóttir frá fyrirtækinu Expectus sem vinnur að úttekt á Breiðholtsverkefninu skv. beiðni stýrihóps kynntu stöðu greiningarvinnu sem hefur verið í gangi undanfarnar vikur.

Farið var yfir næstu skref í úttektinni. Framundan er vinna við könnun á þremur meginþátttum verkefnisins. Rætt um mælikvarða, þátttöku og virkni íbúa í lýðræðisstarfi í hverfinu í tengslum við úttektina.

1. **Verkefni í hverfinu**

- Rætt um samstarf íþróttafélaga í Breiðholti.

- Óskar skýrði í stuttu máli frá innleiðingu á verkefni um heilsueflandi Breiðholt.

- Nýsköpunarmiðstöð Íslands og Fjölbrautaskólinn í Breiðholti eru að þróa samstarf um nýsköpun í hverfinu í kringum FabLab.

- Verkefninu Menntun núna er formlega lokið. Allir aðilar og stofnanir sem komu að verkefninu hafa ákveðið að halda áfram með þá þjónustu sem sett var á laggirnar í Gerðubergi.

- Fjölskyldumiðstöð hefur verið til umræðu hjá velferðarráði undanfarið.

- Breiðholtsbylgjan er í undirbúningi og verður haldin 9. október nk.

Fundi slitið kl. 16:33.